|  |  |
| --- | --- |
| **PASKAIDROJUMA RAKSTS**  **Bauskas novada domes 2024.gada 27.februāra saistošajiem noteikumiem Nr.\_\_\_**  **“Grozījumi Bauskas novada domes 2023. gada 30.**  **novembra saistošajos noteikumos Nr. 24**  **"Bauskas novada līdzdalības budžeta nolikums"”** | |
| **Paskaidrojuma raksta sadaļa** | | **Norādāmā informācija** |
| **1. Mērķis un nepieciešamības pamatojums** | | Pamatojoties uz [Pašvaldību likuma](https://likumi.lv/ta/id/336956-pasvaldibu-likums) [61.pantu](https://likumi.lv/ta/id/336956-pasvaldibu-likums#p61), pašvaldībām jāizstrādā Līdzdalības budžeta nolikums, kas jāpieņem kā saistošie noteikumi, kuros nosaka līdzdalības budžeta izlietošanas kārtību, tostarp projekta pieteikuma paraugu.  Bauskas novada dome ir apstiprinājusi Bauskas novada domes 2023.gada 30.novembra saistošos noteikumus Nr.24 “Bauskas novada līdzdalības budžeta nolikums” (turpmāk - saistošie noteikumi).  Saistošie noteikumi nosaka kārtību, kādā Bauskas novada pašvaldība īsteno līdzdalības budžeta projektu ideju konkursu.  Konkursa mērķis ir veicināt Bauskas novada iedzīvotāju iniciatīvu, iesaisti un līdzdalību Bauskas novada attīstībā un piešķirto finanšu līdzekļu izlietošanā.  Viedās administrācijas un reģionālās attīstības ministrija ir izstrādājusi līdzdalības budžeta platformu, kas pašvaldībām nodrošina iespēju organizēt līdzdalības budžeta konkursus (izmantojot tapis.gov.lv sadaļu “Līdzdalības budžets”), bet iedzīvotājiem – aktīvi iesaistīties vietējās kopienas attīstībā, iesniedzot projektus un balsojot par nozīmīgām iniciatīvām (izmantojot GeoLatvija.lv sadaļu “Līdzdalības budžets”).  Izmantojot līdzdalības budžeta platformu konkursa organizēšanai, būtiski mainās projektu iesniegšanas un iedzīvotāju balsošanas kārtība, tāpēc nepieciešams veikt grozījumus saistošajos noteikumos un sagatavot jaunu projekta veidlapas paraugu.  Lai uzlabotu līdzdalības budžeta projektu konkursa norisi, apkopojot un izvērtējot iedzīvotāju priekšlikumus, saistošajos noteikumos ir veikti gan redakcionāli precizējumi, gan noteikta finansējuma sadalīšanas kārtība..  Izmaiņas skar projektu īstenošanu plānošanas vienības. Projektus turpmāk īstenos šādās līdzdalības budžeta plānošanas vienībās:  Bauskas pilsētā;  Bauskas apvienības pagastu teritorijā;  Iecavas apvienības teritorijā;  Vecumnieku apvienības teritorijā;  Rundāles apvienības teritorijā.  Līdzdalības budžets tiks aprēķināts un sadalīts pa plānošanas vienībām proporcionāli dzīvesvietu deklarējušo iedzīvotāju skaitam, saskaņā ar Pilsonības un migrācijas lietu pārvaldes aktuālajiem datiem.  Šāds sadalījums veicinās attiecīgās pārvaldes pagastu iedzīvotāju sadarbību, nodrošinot ilgtspējīgu un plānotu attīstību. Sadalījums veicinās vienlīdzības principu plānošanas vienībās, kur uz katru deklarēto iedzīvotāju tiek aprēķināta identiska naudas summa.  Projektu konkursa organizēšana, projektu iesniegšana un balsošana tiks organizēta tikai elektroniski, izmantojot līdzdalības budžeta platformu. Iedzīvotājiem, kuriem nepietiekamas zināšanas vai nav pieejamas tehnoloģiskās iespējas, atbalstu sniegs visos Bauskas novada valsts un pašvaldības vienoto klientu apkalpošanas centros. |
| **2. Fiskālā ietekme uz pašvaldības budžetu** | | Dome gadskārtējā pašvaldības budžetā paredz finansējumu līdzdalības budžetam vismaz 0,5 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem. Projektu realizācijas cikls ir 2 gadi, kas nozīmē, ka nepieciešamais finansējums tiek apgūts 2 gadu laikā.  Ņemot vērā to, ka līdzdalības budžeta projektu ideju konkurss ir jauna pašvaldības iniciatīva, ietekme uz kārtējā gada budžetu ir vismaz 0,5 procentu apmērā no pašvaldības vidējiem viena gada iedzīvotāju ienākuma nodokļa un nekustamā īpašuma nodokļa faktiskajiem ieņēmumiem, kas tiek aprēķināti par pēdējiem trim gadiem. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | | Sociālā ietekme – tiesiskais regulējums attiecināms uz sabiedrībai pieejamu publisku ārtelpu ar neierobežotu piekļuvi, tāpēc uzskatāms, ka šie noteikumi pozitīvi ietekmēs Bauskas novada iedzīvotāju dzīvesveidu, labsajūtu un sabiedrību kopumā, jo veicinās iedzīvotāju iniciatīvu iesaisti un līdzdalību Bauskas novada attīstībā un piešķirto finanšu līdzekļu izlietošanā. Noteikumi paredz vienlīdzīgu attieksmi pret visām sabiedrības grupām, tajā skaitā personām ar invaliditāti. Noteikumu tiesiskais regulējums neradīs mērķgrupām jaunas tiesības, bet nodrošinās vienlīdzīgas iespējas.  Ietekme uz vidi – ņemot vērā to, ka noteikumi paredz ieguldījumus publiskās ārtelpas infrastruktūrā, paredzama pozitīva ietekme uz vidi, labiekārtojot un attīstot Bauskas novada teritorijas. Veiktās pārmaiņas neietekmēs cilvēku veselību un drošību, jo veiktās darbības tiks realizētas atbilstoši būvniecību regulējošiem normatīvajiem aktiem.  Ietekme uz iedzīvotāju veselību – iespējams, ka noteiktu projektu ideju realizācija uzlabos iedzīvotāju veselību, piemēram, pastaigu takas, āra trenažieri, rotaļu laukumi u.tml.  Ietekme uz uzņēmējdarbības vidi – pozitīva, jo tiks sakārtotas publiski pieejamas teritorijas, kas var atstāt pozitīvu ietekmi uz blakus esošajām uzņēmējdarbības teritorijām.  Ietekme uz konkurenci – nav. |
| **4. Ietekme uz administratīvajām procedūrām un to izmaksām** | | Fiziskas personas jautājumos par projekta sagatavošanu var vērsties Bauskas novada pašvaldībā.  Fiziskajām personām veicamās darbības, ko paredz saistošo noteikumu projekts – līdzdalības budžeta izlietošanas kārtība un veicamās darbības noteiktas saistošajos noteikumos.  Visas izmaksas, kas saistītas ar projekta pieteikuma sagatavošanu un iesniegšanu, sedz iesniedzējs.  Administratīvo procedūru izmaksas nav paredzētas. |
| **5. Ietekme uz pašvaldības funkcijām un cilvēkresursiem** | | Saistošie noteikumi veicinās Pašvaldību likuma 4.panta pirmās daļas 2., 4., 5., 6., 7. un 20.punktā noteikto funkciju izpildi.  Saistošo noteikumu izpildei jaunu institūciju izveide, esošo likvidācija vai reorganizācija nav paredzēta.  Saistošo noteikumu īstenošanā tiks iesaistīti pašvaldības administrācijas cilvēkresursi. |
| **6. Informācija par izpildes nodrošināšanu** | | Saistošo noteikumu izpildei nav nepieciešams veidot jaunas institūcijas un/vai jaunas darba vietas.  Līdzdalības budžeta projektu idejas izskata konkursa vērtēšanas komisija, ko izveido un apstiprina ar Bauskas novada domes priekšsēdētāja rīkojumu. Līdzdalības budžeta ideju konkursa projektu administrē Bauskas novada pašvaldības administrācijas atbildīgās struktūrvienības. Līdzdalības budžeta izlietošanas kārtība un veicamās darbības noteiktas saistošajos noteikumos. |
| **7. Prasību un izmaksu samērīgums pret ieguvumiem, ko sniedz mērķa sasniegšana** | | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai.  Saistošajos noteikumos paredzētais pašvaldības līdzfinansējums ir samērīgs un piemērots leģitīmā mērķa sasniegšanai. |
| **8. Izstrādes gaitā veiktās konsultācijas ar privātpersonām un institūcijām** | | Saistošo noteikumu grozījumu izstrādes gaitā iedzīvotāji tika aicināti izteikt priekšlikumus nolikuma grozījumiem, lai noskaidrotu pēc iespējas plašākas sabiedrības viedokli. Apkopotie priekšlikumi tika izvērtēti darba grupā, kurā varēja piedalīties jebkurš Bauskas novada iedzīvotājs no 16 gadu vecuma (uzņēmējs, nevalstisko organizāciju pārstāvis, iedzīvotāju konsultatīvās padomes loceklis, pašvaldības deputāts).  Saistošo noteikumu projekts tika publicēts pašvaldības mājaslapā [www.bauskasnovads.lv](http://www.bauskasnovads.lv) sabiedrības viedokļa noskaidrošanai laika periodā no \_\_\_\_\_\_\_\_\_\_\_\_\_\_ līdz \_\_\_\_\_\_\_\_\_\_\_\_\_\_\_. |

Domes priekšsēdētājs Aivars Okmanis